ረዳት ፕሮፌሰር ውሂብእግዜር እንደሚሉት፤ ግብፆች በኢትዮጵያ በኩል ባሉት ተደራዳሪዎች ላይም ከፍተኛ ትኩረት አድርገዋል፡፡ ተደራዳሪዎቹ የደረሱበት ቴክኒካዊ የመረዳት አቅም እና ሳይንሳዊ እውቀታቸው መጨመር ለግብፅ ስጋት ነው፡፡ በመሆኑም እነዚህን ተደራዳሪዎች አካሄድ የሚስተጓጎልበት አሊያም ተደራዳሪ የማሳጣት እንቅስቃሴ ሊጠቀሙ ይችላሉ፡፡ በዚህም የድርድሩን መንፈስ እና አጀንዳ የማይረዳ ሰው እንዲመጣ ይፈልጋሉ፡፡ ድርድሩን ከሳይንሳዊ ይልቅ ፖለቲካዊ ቅርፅ እንዲኖረው የማይፈነቅሉት ድንጋይ አይኖርም፡፡ በመሆኑም ለእነዚህ ተደራዳሪዎች ለየት ያለ ጥበቃ፣ ክትትልና እንክብካቤ ሊደረግላቸው ይገባል፡፡
